Brooklands bil- og flymuseum

Brooklands bil- og flymuseum (Brooklands Museum Trust Ltd.) er et uavhengig engelsk museum som er drevet som privat stiftelse registrert den 12. mars 1987. Dets mål er å bevare, beskytte og forklare for ettertiden kulturarven som omfattes av Brooklands, tidligere racerbane og flyplass. Brooklands betraktes som fødestedet for britisk motorsport og luftfart, og er også stedet for mange teknologiske landevinninger gjennom åtte tiår på 1900-tallet.Brooklands Trust Members

Museet er lokalisert sør for Weybridge i Surrey. Det ble åpnet for publikum i 1991 med et  stort område av den opprinnelige motorbanen fra 1907. Det omfatter fire bevaringsverdige bygninger: Klubbhuset til Brooklands racerbil; restaurantbygningen; flyplassens billettkontor fra 1911, og en Bellman flyhangar fra 1940. Seksjoner av Campbell Circuit, racerbanen fra 1937, og en Bofors-kanon fra andre verdenskrig, er alle viktige deler av Brooklands Scheduled Monument (vernet monument av historisk betydning). Hele Brooklands er utpekt som bevaringsverdig område av Surreys grevskapsråd i 1989. Brooklands Trust Members (BTM), opprettet i 2008, er den offisielle organisasjonen for venner og støttespillere av museet.

 Historie 
Racerbanen ble bygget av en lokal landeier, Hugh F. Locke King, i 1907 og var den første spesialbygde racerbane i verden. Mange rekorder ble satt her. 
Stedet ble også tilknyttet landets eldste flyplasser. Mange flypioner kom hit før den første verdenskrig, og var også et ledende sted for design og framstilling av fly på 1900-tallet. Det framstilte en bemerkelsesverdig antall av rundt 18 600 nye fly av bortimot 260 ulike typer mellom 1908 og 1987.McSwein, D.R. (1993): Brooklands Aircraft Brooklands spilte en avgjørende rolle i de to verdenskrigene. Fly som Vickers, Sopwith, Hawker, Martinsyde og Bleriot ble alle enten bygd, satt samme eller testfløyet her.

Flykonkurransen «Daily Mail Round Britain Air Race» i 1911 begynte og endte på Brooklands. Både denne hendelsen og dets tema inspirerte den senere britiske filmkomedien Those Magnificent Men in Their Flying Machines (1965),Those Magnificent Men in their Flying Machines, IMDb Flyundervisning var en viktig funksjon av flyplassen både før den første verdenskrig og i mellomkrigstiden. Besøkende til museet kan se mange utstillinger som forteller om Brooklands bidrag til britisk flyindustri i begge verdenskrigene, og i etterkrigstiden med Vickers og senere med flyprodusentene British Aircraft Corporation og British Aerospace.

Vickers kjøpte stedet i 1946 for 330 000 pund for å produsere sivile fly. Den mest kjente flytypen var Vickers Viscount som det ble produsert 444 eksemplarer av på Brooklands og Bournemouth.Viscount c/n 444. Operational Record, Vickers Viscount NetworkVickers Viscount, Oldprops I 1959 ble Vickers Vanguard testfløyet fra Brooklands, og 1962 ble prototypen VC10 også testet ved Brooklands. Deretter ble alle 53 som ble produsert av VC10 fløyet ut herfra.Aviation Week, 14. september 1959, s. 59.

 Samlinger 
Museet er åpent daglig og har utstillinger av et mangfold av motor- og fly knyttet til Brooklands, fra store racerbiler som den 24-liters Napier-Railton, motorsykler og sykler, og til en unik samling av fly fra Hawker og Vickers/British Aircraft Corporation, inkludert overlydsflyet Concorde (flynummer G-BBDG).«BAC Concorde - Luxury at twice as fast as the speed of sound», BAE Systems«Aerospatiale-BAC Concorde 100», bilder, Airliners.net

Andre utstillinger er tro etterligninger av Blériot XI og Sopwith Camel bygd av henholdsvis Mike Beach og Viv Bellamy. Det blir drevet i aktiv tilstand og utfører jevnlig motordemonstrasjoner ved museet i løpet av året. En utstilling om racerbilløpet Grand Prix har en Formel 1-simulator. Utstillingen «Concorde Experience» ble åpnet i august 2006.Brooklands Concorde En hundreårsjubileum ble feiret i 2007.Owen, Ruth (6. juni 2007): «Brooklands Museum, Surrey, Revs Up For Centenary Celebrations», Culture 24 En virksom etterligning i full størrelse av Alliott Verdon Roes historiske fly Avroplane fra 1908 ble fullført og avduket den 7. juni 2008.Avroplane , Simply Planes

Museet eide også og fram til slutten av 2009 opererte en flydyktig etterligning av Vickers Vimy som ble bygget i USA for å rekonstruere dette flyets tre rekorder for langdistanseflyinger i 1919-20. Etter å feiret 90-årsjubileumet for verdens første transatlantiske flyving og den første flyturen fra England til Australia, ble flyet til sist fløyet til Brooklands den 15. november. Mindre enn en uke senere var stilt ut i museets hovedhangar.Lewis, Simon (31. mars 2012): «The flying machine: Those magnificent men who built a replica 1919 Vimy plane to fly round the world», Daily Mail

 Referanser 

 Litteratur 
 Gardner, Charles (1956): Fifty Years of Brooklands, William Heinemann Ltd
 McSwein, D.R. (1993): Brooklands Aircraft, upublisert, men kopi tilgjengelig i Brooklands Museums bibliotek
 Venables, David (2007): Brooklands - The Official Centenary History, Haynes Publishing, ISBN 978-1-84425-329-6

 Eksterne lenker 

Brooklands Museum

Kategori:Museer i Storbritannia
Kategori:Luftfartsmuseer
Kategori:Bilmuseer